OpenLLM-France/wikimedia huggingface dataset:
# Norman Jewison

Norman Jewison (Toronto, 1926ko uztailaren 21a – Los Angeles, 2024ko urtarrilaren 20a) kanadar zinema zuzendaria, ekoizlea, eta aktorea izan zen. Hiru aldiz egon zen Zuzendari onenaren Oscar sarirako izendatua, In the Heat of the Night, Fiddler on the Roof eta Moonstruck filmeengatik.

## Filmografia

* 40 Pounds of Trouble (1962)
* The Thrill of It All (1963)
* Send Me No Flowers (1964)
* The Art of Love (1965)
* The Cincinnati Kid (1965)
* The Russians Are Coming, the Russians Are Coming (1966)
* In the Heat of the Night (1967)
* The Thomas Crown Affair (1968)
* Gaily, Gaily (1969)
* Fiddler on the Roof (1971)
* Jesus Christ Superstar (1973)
* Rollerball (1975)
* F.I.S.T. (1978)
* ...And Justice for All. (1979)
* Best Friends (1982)
* A Soldier's Story (1984)
* Agnes of God (1985)
* Moonstruck (1987)
* In Country (1989)
* Other People's Money (1991)
* Only You (1994)
* Bogus (1995)
* The Hurricane (1999)
* The Statement (2003)

## Kanpo estekak

* Norman Jewison zuzendariarn IMDBko fitxa irakurgai (Ingelesez)
* Datuak: Q309214
* Multimedia: Norman Jewison / Q309214
# Norman Foster Ramsey

Norman Foster Ramsey Jr. (Washington Hiria, 1915eko abuztuaren 27a - Wayland, Massachusetts, 2011ko azaroaren 4a) estatubatuar fisikaria da. Fisika ikasketak egin zituen, New Yorken, Columbia Unibertsitatean, eta Harvard eta Clevelandekoetan. 1940an ikertzaile gisa sartu zen Massachusettseko Teknologia Institutuan, eta partikula atomikoen azterketan espezializatu zen. Fisika Atomiko eta Fisika Teorikoko irakasle izan zen Harvardeko Unibertsitatean. 1970eko hamarraldiaren lehenengo urteetan eremu oszilatzaile bakartuak neurtzeko sistema bat asmatu zuen, eta "hidrogeno maser"-ak –irrada elektromagnetiko iturri bat, oso egonkorra– erabiltzea lortu zuen. 1989an, Wolfgang Paul eta Hans Georg Dehmeltekin batera, Fisikako Nobel saria jaso zuen, eremu oszilatzaile bereziak neurtzeko egindako lanarengatik. Azterketa horiei esker zehaztasun handiz definitu ahal izan da denbora, planetaren errotazioan oinarritutako sistema bazterturik, eta zesio-133aren metodoaren zehaztasun handiagoa frogatu da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-12-10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q107419
* Multimedia: Norman Foster Ramsey / Q107419
# Norman Haworth

Sir Walter Norman Haworth (White Coppice, Lancashire, 1883ko martxoaren 19a - Barnt Green, Worcestershire, 1950eko martxoaren 19a) ingeles kimikaria izan zen. 1937ko Kimikako Nobel Saria jaso zuen karbohidratoei eta C bitaminari buruz egindako ikerketengatik. Paul Karrer kimikari suitzarrarekin partekatu zuen saria. Haworth proiekzioa garatu zuen, hiru dimentsiotako azukre-egiturak bi dimentsiotako forma grafikoetara lekualdatzea ahalbidetzen duena.
Kimika ikasi zuen Manchesterreko Unibertsitatean eta ikasketak zabaldu zituen Göttingengo Unibertsitatean. 1912an Saint Andrewseko Unibertsitatera joan zen erakustera eta han karbohidratoen kimikaz interesatu zen. Lehen Mundu Gerran, gobernu britainiarrarentzat botikak ekoizteko laborategiak antolatu zituen.
1920an kimika organikoko irakasle izendatu zuten Durhameko Unibertsitatean eta 1925etik 1948ra Birminghamgo Unibertsitateko kimikako irakaslea izan zen. 1933an Nobel Saria eman zioten aurkikuntzak egin zituen bertan.
* Datuak: Q204600
* Multimedia: Norman Haworth / Q204600
# Norman Ernest Borlaug

Norman Ernest Borlaug (Cresco, Iowa, 1914ko martxoaren 25a - 2009ko irailaren 12a) estatubatuar agronomoa izan zen. Iraultza berdea delakoaren bultzatzaile nagusia izan zen. Rockefeller Fundazioaren Garia eta Artoa Hobetzeko Nazioarteko Fundazioan aritu zen lanean 1944az geroztik, Mexikon, eta, bere lantaldeak eginiko ikerketei esker, gari-mota berri bat garatu ahal izan zen, proteina gehiago zuena eta ugariagoa. Bakearen Nobel saria eman zioten 1970an, munduan gosea gainditzeko egindako ahaleginagatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q154824
* Multimedia: Norman Borlaug / Q154824
# Olatz Santana

Olatz Santana Amado (Hernani, 1997ko maiatzaren 8a) gipuzkoar futbolaria da, atezain postuan jokatzen duena. Real Sociedad futbol-taldean jokatzen du.

## Ibilbidea

Hernaniarra izanik herriko futbol taldean hasi zen jokatzen. 2015ean Añorgan jokatzen hasi zen eta 2017an Eibar futbol taldeak fitxatu zuen. 2019an Realak fitxatu zuen.

### Klubak

| Taldea | Urteak |
| Hernani | 2011 - 2014 |
| Añorga | 2014 - 2017 |
| Eibar | 2017 - 2019 |
| Real Sociedad | 2019 - |

## Erreferentziak

* ↑ Olatz Santana (Olatz)-en fitxa. .

## Kanpo estekak

* Datuak: Q121735439
# Olatz Vázquez

Olatz Vázquez Aurrekoetxea (Sopela, 1994 – ib., 2021eko irailaren 3a) bizkaitar kazetari eta argazkilaria izan zen.

## Biografia

17 urte zituela modelo moduan lan egin zuen Mara Sáizentzat. Ikus-entzunezko ekoizlea izan zen eta Vogue aldizkarirako Radio 3rako lan egin zuen.
Madrilen bizi zen Vazquez 2019an, eta haizeak zituen, digestioak ez ziren egokiak, tripako mina zuen... Medikuek ez zioten garrantzirik eman. Madrilen jasotzen ari zen arretarekin «aspertuta», Euskal Herrira etortzea erabaki zuen iazko urtarrilean. Osakidetzara jo zuen, analitika bat egin zioten, eta anemia apur bat zuela. Etxera bueltan, familiako medikuari deitu zion, eta esan zion egoera gaina hartzen ari zitzaiola. Gaixo baimena sinatu zion sendagileak, eta gastroskopia baterako bolantea eman zion. Vazquezek esaten zion bere buruari zeukana ez zela larria.
Iritsi zen izurria, eta Espainiako Gobernuak alarma egoera ezarri zuen martxoaren 14an. Osasun sistema kolapsatzear zegoen, eta Vazquezi deitu zioten jakinarazteko gastroskopia atzeratuko ziotela, ez zelako urgentziazkoa. Martxoaren 20a zen. Sintomak areagotu ziren hurrengo asteetan, eta bi aldiz jo behar izan zuen larrialdietara. Eta iritsi zen ekainaren 9an. Egin zioten proba, eta mediku batek handik ordu batzuetara jakinarazi zion minbizia zuela.
Hogei bat kimioterapia ziklo osatu zituen, baina ez zuten espero zuen emaitza eman. Harekin saiakera esperimental bat egin zuten, joan den ekainean, Vall d'Hebron Bartzelonako ospitalean. Bartzelonako saiakera ez zen ondo atera, eta Euskal Herrira itzuli zen. Bizkaiko osasun zentro batean egon zen hilabete batez, abuztuaren 19an etxera itzuli aurretik.
Urte honetan bere bizi esperientzia kontatu du Vazquezek, bere sormen lanari uko egin gabe. Hain zuzen, "Minbizia" izeneko proiektu bisual bat sortu zuen, eta hori Belgradeko Nazioarteko Argazkilaritza Jaialdian erakutsi zuten.

## Erreferentziak

* ↑ (Gaztelaniaz) «Quién era Olatz Vázquez, la periodista y fotógrafa que se convirtió en un símbolo de la lucha contra el cáncer» 20 Minutos 2021-09-03.
* 1 2 3 4 «Olatz Vazquez hil da, minbiziarekin izandako bizipenak sare sozialen bidez kontatu dituen kazetari eta argazkilaria» Berria 2021-09-03 CC BY-SA 4.0 lizentziapean.

## Kanpo estekak

* Datuak: Q108395583
# Olatzagutiko udal pilotalekua

Olatzagutiko udal pilotalekua Olatzagutiko (Nafarroa Garaia) pilotalekua da. 1954ko uztailaren 25ean inauguratu zutenetik hainbat pilota-partida nagusi jokatu dituzte bertan, eta kontzertuak nahiz bestelako ekitaldiak ere egin dira.

## Kanpo estekak

* Datuak: Q12265098
# Olaudah Equiano

Olaudah Equiano,bere bizialdian Gustavus Vassa gisa ezagutua (1745eko urriak 16 - 1797ko martxoak 31), XVIII. mendeko Nigerian jaiotako idazle afrikarra izan zen, Ingalaterran eta bere kolonia amerikarretan bizi izan zena.

## Biografia

Equiano Igbo herrixka batean jaio zen, gaur egungo Nigeriako hego-ekialdean. Hamaika urterekin bahitu eta esklabo gisa saldua izan zen. Lehenbizi Barbados uharteetara eraman zuten eta handik Virginiara, non armada britainiarreko teniente batek erosi eta Gustavus Vassa izena jarri zion (izen bereko errege suediarraren omenez). Geroago Antilletako kapitain bati saldu zitzaion eta, horren ondoren berriz, Filadelfiako merkatari kuakero bati, Robert King izenekoa. Honek irakurtzen eta idazten erakutsi zion eta kristau fedean hezi zuen. 1766an Equianok bere askatasuna erosi ahal izan zion eta marinel bihurtu, munduan barna bidaiatu ahal izan zuelarik. Artikora egindako espedizio batean parte hartu zuen, Erdialdeko Amerikan eta Turkian ibili ostean, Ingalaterran jarri zen bizitzen 1777an.
Londresen, mugimendu abolizionistarekin bat egin eta harek bultzatuta, The Interesting Narrative of the Life of Olaudah Equiano, or Gustavus Vassa the African liburua idatzi zuen 1789an. Lan honekin ospetsu egin zen.

## Erreferentziak

* ↑ Lovejoy, Paul E.. (2006). «Autobiography and Memory: Gustavus Vassa, alias Olaudah Equiano, the African» Slavery and Abolition (Taylor & Francis) 27 (3).

## Ikus, gainera

* Afrikar literatura
* Datuak: Q379887
* Multimedia: Olaudah Equiano / Q379887
# Octeville-sur-Mer kantonamendua

Octeville-sur-Mer kantonamendua Frantziako kantonamendu bat da. Itsas Sena departamenduan dago, Normandia eskualdean. Guztira 31 udalerri ditu eta Octeville-sur-Mer da bere hiriburua.

## Kanpo estekak

* Datuak: Q17622573
# October

October U2 taldearen musika diskoa da, 1981ean argitaratutakoa.

## Kanpo estekak

* Datuak: Q269674
# Octavio Lepage

Octavio Lepage Barreto (Santa Rosa, Anzoátegui Estatua, 1923ko azaroaren 24a - Caracas, 2017ko urtarrilaren 6a) Venezuelako abokatu eta politikaria izan zen, Acción Democrática taldeko burua eta fundatzailea. Barne ministroa izan zen Jaime Lusinchi-ren lehendakaritzan. Gainera, Venezuelako bitarteko presidentea izan zen, 1993ko maiatzaren bukaeraren eta ekainaren hasieraren artean, Carlos Andrés Pérez, aurrekoa eta alderdikidea, kargua uztera behartuta izan ostean.
* Datuak: Q1064011
* Multimedia: Octavio Lepage / Q1064011
# Otxokiko parkea

Otxokiko parkea Gipuzkoako Donostia hiriburuko Intxaurrondo auzoan dagoen parke bat da. Parke honek haurrentzako jolastokia eta gimnasia egiteko lekuak ditu. Bertan, garai bateko zapalgailua nabarmentzen da, antzinako garaien lekuko. Alboan bidegorri bat du. Erdialdean zelai txiki bat du, baita paseoan ibiltzeko bidexkak ere. 46.852 metro karratu ditu.

## Historia

Ordura arte lehenagoko Altzako baserri-gunea zenak 1968an inguruko planifikazio urbanoaren arabera aldaketa handiak jaso zuen eta inguruko 19 baserri bota zuten. Otxoki zen baserri haietako baten izena.
| « | Patxi Lazkano, bertso biltzen hasi berria nintzen hartan ezagutu nuen, 1959 urtean. Otxoki parkea bere jaiotetxean ezagutu ere. Otxoki baserri hori Ametzagaina mendiaren babesean zegoen, Donostitik Altzara zihoan mendi-bidearen bazterrean. Baina orain urte batzuk bota egin zuten, beste hemeretzi baserrirekin batera. | » |
| —Antonio Zavala, 1983 |||
Beste baserri hauek ere eraitsi zituzten: Arruex (Ondarralde bere egiazko izena paperetan); Arjel-etxeberri, bi bizitza; Arjel-aundi; Arjel-txiki; Xiustegi; Zarategi, bi bizitza; Lizardi; Basatxiki, bi bizitza; Sagastieder; Baratzategi; Tuniz; Tuniz-berri; Igola; Xibili-txiki ta Xibili-aundi.
Egoera hartako samina adierazteko hamabi bertso sortu zituen Otxoki baserrian bizi zen Patxi Lazkano "Otxoki" baserritar eta bertsolariak, Haietako lau dira hauek:
    1960an Intxaurrondon zeuden baserriak 2002ko planoan kokatuta. (F. Valledor eta Jabier Ormazabal. Haizpe taberna, 2002)Otxoki nere jaiotetxeari, 1968
    Ni naiz Otxoki deitzen nautena,
    hola zen gure etxea,
    neronen bistan egokitu zen
    teilatuak lur jotzea;
    hura ikusita nire barruak
    pasatu zuen trantzea,
    nire bihotzak dadukan penik
    ezta posible kentzea.
    Gu bezalaxe famili asko
    dirade errukarriak,
    baserritikan bota gaituzte
    ta kalera etorriak;
    batzuk dirade amona zaharrak,
    beste batzuk elbarriak,
    hoientzat ere iritsi dira
    munduko egun gorriak.
    Jaiotzetikan oituak geunden
    baserri zabal batean,
    kanpo-lanean jarraitu dugu
    joan diren zenbait urtean;
    egun batetik bestera danok
    sartu gaituzte lurpean,
    orain kalian bizi beharra
    lau paretaren tartean.
    Han utzi ditut aran-arbolak,
    utzi ditut gereziak,
    Han utzi ditut piko ta udare,
    sagar gez eta gaziak;
    nere bihotzan zain bana dute
    han dauden arbol guziak,
    nere barrena samindutzen du
    horrela galtzen utziak.

## Erreferentziak

* ↑ Lazkano, Patxi; Zavala, Antonio. (1983). Tiro tartean bertsotan. Euskaltzaindia, Auspoa liburutegia 168, 140-143 or..

## Kanpo estekak

* Datuak: Q12265391
# Otxote

Otxotea bereziki Euskal Herriko koral tipiko bat da, tonalitatez banatutako zortzi ahots grabez osatua: lehen eta bigarren tenoreak, baritonoak eta baxuak.
Otxoteak 1930 inguruan jaio ziren, Euskal Herriko tabernetan ospetsu bihurtuz, eta bertan elkartzen dira jaiak eta ospakizunak animatzeko. Hasiera batean, errepertorioa, gehienbat, folklore kutsuko obrek osatzen dute, euskaraz eta gaztelaniaz, nahiz eta, denborarekin, otxote batzuk izaera erlijioso eta polifonikoko obrak txertatzen hasi ziren. "Orfeoi txiki" horien kalitatea hain handia izatera iritsi zen, 1960ko hamarkadan Euskal Herriko, Kantabriako eta Miranda Ebroko otxoteak lehiatzen diren urteroko lehiaketak egiten hasi zirela, irratitik emanaz eta ikusmin handia lortuz.
Gaur egun, mundu osoan zehar banatutako otxoteak daude.

## Erreferentziak

* ↑ Euskalterm: [Musika Hiztegia] [2011]

## Kanpo estekak

* Datuak: Q6048453
# Otyń udalerria

Otyń Poloniako Lubuszeko voivoderriko landa-udalerri bat da, Nowa Sól barrutian kokatuta. 91,69 km²ko azalera du eta 2017ko datuen arabera 6911 biztanle zituen.

## Kanpo estekak

* Udalaren webgunea
* Datuak: Q1978523
* Multimedia: Gmina Otyń / Q1978523
ieaLubuszeko voivoderriko udalerriak :
# Otzing

Otzing Alemaniako udalerria da. Bavariako estatuan kokatuta dago, [[Deggendorf (barrutia)|Deggendorf]] barrutian. 2014an 1.917 biztanle zituen 30,44 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q119474
* Multimedia: Otzing / Q119474
# Otzolotepec (udalerria)

Otzolotepec Mexikoko udalerri bat da. Mexikoko estatuan kokatua dago. 2010ean 78.146 biztanle zituen 116,67 km²ko azaleran. Herriburua [[Villa Cuauhtémoc (Otzolotepec)|Villa Cuauhtémoc]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3300397
* Multimedia: Otzolotepec Municipality / Q3300397
# Otzara gazta

Otzara gazta Aiaraldean eta Euskal Herriko beste hainbat tokitan egiten den ardi-gazta da. Ardi-esne gordina gatzatu eta zumezko otzara batean sartzen da, prentsatu gabe. Hortik datorkio izena. Ardien kasuan, esneak latxa edo karrantzar arrazena izan beharko du.
Formatu txiki eta dotorea, egitura samur eta aurpegi horixka du. Zapore atsegin gurintsua du, arinki azidoa eta azal natural lizundua.

## Erreferentziak

* ↑ Maitane Aldanondo. (2022-12-6). «Euskal Gaztak, Idiazabal gaztaz harago doan aukera» naiz.
* ↑ Eusko Label esneaz egindako gaztak sortu dira, Euskadiko esne sektorearen lehiakortasuna handitzeko. Eusko Jaurlaritza 2020-12-14.

## Kanpo estekak

* Datuak: Q116733837
# Otzarreta

Otzarretako pagadia, Gorbeiako Parke Naturalean, Saldropon kokatuta dagoen pagadi aipagarri bat da.
Ehun urte baino gehiagoko pagoek eta bertatik igarotzen den erreka-ibilgu meandroak (Zubizabala) birsortzen dute, Otzarretako pagadiari berezitasuna emanez.
Otzarretako pagadiaren ezaugarri bat da bertako zuhaitzek adarrak zerurantz luzatzen dituztela argimutil edo ganderailu moduan, ohiko pagoek ez bezala. Arrazoia, bere garaian ikazkinek pago hauek erabiltzen zituzten egur-ikatza egiteko, pagadi osoa pago baso bihurtu zuten.

## Kokapena

Zeanuriko udalean kokatuta dago, Bizkaia eta Araba probintzien mugan eta Barazarko portuaren alboan. Txikia baina bizia, pagadi txiki hau, bertatik igarotzen den errekarekin batera, Bizkaiko gunerik bisitatuenetako bat bihurtu da.

## Erreferentziak

* ↑ https://turismovasco.com/bizkaia/que-ver-bizkaia/otzarreta/
* ↑ https://parquenaturalgorbeia.com/hayedo-de-otzarreta
# Otzberg

Otzberg Alemaniako udalerria da. Hessen estatuan kokatuta dago, [[Darmstadt-Dieburg (barrutia)|Darmstadt-Dieburg]] barrutian. 2014an 6.288 biztanle zituen 41,95 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q569095
* Multimedia: Otzberg / Q569095
# Otzerimendi

Bizkaiko Zeanuri udalerriko auzoa (Arratia); 90 biztanle. Euskara, bizkaiera; euskaldunak % 100. Aipagarriak dira Ozerioko dorrea eta XIII. edo XIV. mendeko Santa Marinaren irudia gordetzen duen San Lorentzo ermita.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Otzoloapan (udalerria)

Otzoloapan Mexikoko udalerri bat da. Mexikoko estatuan kokatua dago. 2010ean 4.864 biztanle zituen 157,43 km²ko azaleran. Herriburua [[Otzoloapan (Otzoloapan)|Otzoloapan]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3308560
* Multimedia: Otzoloapan Municipality / Q3308560
# Odin udalerria, Marion konderria

Odin udalerria Ameriketako Estatu Batuetako Illinois estatuko udalerri bat da, Marion konderrian. Azken zentsuaren arabera 1.565 biztanle zituen, 18.08 milia karratu (46.8 km$^2$) eremuan.

## Ekonomia

2020ko zentsuaren arabera, Odin udalerrian 675 etxebizitza zeuden. Per capita diru-sarrerak 24.319 estatubatuar dolar ziren.

## Kanpo estekak

* Datuak: Q7077822
# Odinen soldaduak

Odinen soldaduak (ingelesez: Soldiers of Odin edo SOO) etorkinen aurkako nazioarteko kale-patruila bat da. 2015eko urrian sortu zen Kemi hirian, Finlandiak Europako migratzaileen krisian jaso zituen milaka asilo-eskaeren aurrean. Handik gutxira Europako eta kanpoko beste herrialde batzuetara zabaldu zen.
Nahiz eta Odinen soldaduek talde arrazistekin edo neonaziekin harremanak izatea ukatu, Mika Ranta sortzaileak eskuin muturreko Finlandiako Erresistentzia Mugimenduarekin lotura dauka. Gainera, justiziak Mika erruduntzat jo zuen 2005ean egindako arrazakeriagatiko eraso batengatik.

## Kanpo estekak

* Datuak: Q22340635
* Multimedia: Soldiers of Odin / Q22340635
# Odinita

Odinita silikato motako minerala da eta kaolinite-serpentina taldearen kidea da.

## Ezaugarriak

Odinita silikato mineralaren formula kimikoa hau da: ${\ce {(Fe,Mg,Al,Fe,Ti,Mn)2.4((Si,Al)2O5)(OH)4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Odinite: Mineral information, data and localities.» www.mindat.org (Noiz kontsultatua: 12-05-2019).
# Odin (Illinois)

Odin Illinoiseko herri bat da. Marion konderrian kokatua dago. 2010ean 1.076 biztanle zituen, 2,60 kilometro koadrotan banatuta.

## Ikus, gainera

* Marion konderria

## Kanpo estekak

* Datuak: Q2671837
# Odin (Kansas)

Odin Ameriketako Estatu Batuetako erroldak esleitutako leku bat da. Barton konderrian dago, Kansas estatuan. 87 biztanle ditu, 10,4 kilometro koadroko azaleran banatuta.

## Ikus, gainera

* Barton konderria

## Kanpo estekak

* Datuak: Q5326621
# Odin (Minnesota)

Odin Minnesotako hiri bat da. Watonwan konderrian kokatua dago. 2010ean 106 biztanle zituen, 0,96 kilometro koadrotan banatuta.

## Ikus, gainera

* Watonwan konderria

## Kanpo estekak

* Datuak: Q2214183
# Odintsovita

Odintsovita silikato motako minerala da.

## Ezaugarriak

Odintsovita silikato mineralaren formula kimikoa hau da: ${\ce {K2Na4Ca3Ti2Be4Si12O38}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Odintsovite: Mineral information, data and localities.» www.mindat.org (Noiz kontsultatua: 12-05-2019).
# Odin-klaseko itsaspeko

Odin-klaseko itsaspekoak (edo "O-klasea") bederatzi itsaspeko izan zituen itsaspeko-mota izan zen, 1920ko hamarkadan Royal Navyrentzat eraikiak. Oberon prototipoaren ondoren, jatorriz Australiako Errege Itsas Armadarako ordenatuta bi ontzi gehiago egin ziren, baina 1931n Royal Navyra transferitu ziren Australiako egoera ekonomiko txarra zela eta, eta sei ontzi gehiago eskatu ziren, aldaketa batzuekin RNk erabiltzeko. Txileko Itsas Armadarentzat aldatutako hiru ontzi eraiki ziren 1929an, Capitan O'Brien-klaseko itsaspeko gisa.

## Kanpo estekak

* Datuak: Q531597
* Multimedia: Odin class submarines / Q531597
# Odinofagia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Odinofagia irensterakoan sortzen den mina da. Minaren intentsitatea arina izan daiteke, eta hain larria, gaixoek ezin dutela beren listua irentsi ere egin. Intentsitatearen arabera, disfagia sor dezake.
Eztarriko mina, oro har, bere narritadura edo hanturaren ondorioz gertatzen da. Arrazoi ohikoena (%80) faringitis akutu birala da, eztarriko infekzio biral bat. Beste arrazoi batzuk beste infekzio batzuk (faringitis estreptokozikoa, adibidez), traumatismoak eta tumoreak dira. Errefluxu gastroesofagikok urdaileko azidoa eztarrira itzultzea eta eztarriko min bihurtzea eragin dezake.
Minerako sendagaiak, hala nola antiinflamatorio ez esteroideoak eta parazetamola, lagungarriak dira mina maneiatzeko.

## Erreferentziak

* ↑ Euskalterm: [Otorrinolaringologia Hiztegia] [2015]
* ↑ (Ingelesez) Sore Throat and Other Throat Problems-Topic Overview. .
* ↑ Thomas M, Del Mar C, Glasziou P. (2000ko urria). «How effective are treatments other than antibiotics for acute sore throat?» Br J Gen Pract 50 (459): 817–20. PMID 11127175..
* ↑ Hayward, G; Thompson, MJ; Perera, R; Glasziou, PP; Del Mar, CB; Heneghan, CJ. (2012-10-17). Thompson, Matthew J ed. «Corticosteroids as standalone or add-on treatment for sore throat» Cochrane Database of Systematic Reviews 10: CD008268. doi:10.1002/14651858.CD008268.pub2. PMID 23076943..

## Kanpo estekak

* Datuak: Q2455868
# Oliveto Lucano

Oliveto Lucano Italiako udalerri bat da. Materako probintzian kokatuta dago, Basilicata eskualdean. 353 biztanle ditu, 31,19 kilometro koadroko azaleran banatuta.

## Mugakideak

Oliveto Lucanok honako udalerri hauekin egiten du muga:
Accettura Calciano Garaguso San Mauro Forte

## Kanpo estekak

* Datuak: Q52324
* Multimedia: Oliveto Lucano / Q52324
# Olivetta San Michele

Olivetta San Michele Italiako udalerri bat da. Imperiako probintzian kokatuta dago, Liguria eskualdean. 196 biztanle ditu, 13,84 kilometro koadroko azaleran banatuta.

## Mugakideak

Olivetta San Michelek honako udalerri hauekin egiten du muga:
Ventimiglia Airole Breil-sur-Roya Castellar

## Kanpo estekak

* Datuak: Q269440
* Multimedia: Olivetta San Michele / Q269440
# Olivet (Tennessee)

Olivet Ameriketako Estatu Batuetako erroldak esleitutako leku bat da. Hardin konderrian dago, Tennessee estatuan. 1.441 biztanle ditu, 15,513912 kilometro koadroko azaleran banatuta.

## Ikus, gainera

* Hardin konderria

## Kanpo estekak

* Datuak: Q4350904
# Olivet kantonamendua

Olivet kantonamendua Frantziako kantonamendu bat da. Loiret departamenduan dago, Erdialdea-Loira Harana eskualdean. Guztira 3 udalerri ditu eta Olivet da bere hiriburua.

## Kanpo estekak

* Datuak: Q1726565
# Oliveto Citra

Oliveto Citra Italiako udalerri bat da. Salernoko probintzian kokatuta dago, Campania eskualdean. 3.623 biztanle ditu, 31,62 kilometro koadroko azaleran banatuta.

## Mugakideak

Oliveto Citrak honako udalerri hauekin egiten du muga:
Senerchia Campagna Colliano Contursi Terme Valva

## Kanpo estekak

* Datuak: Q81160
* Multimedia: Oliveto Citra / Q81160